คือหนูอายุ14ค่ะ มีอาการเหนื่อยง่าย หายใจไม่อิ่ม หาวบ่อยทั้งๆที่ไม่ได้ง่วง ร้องเพลงยังเหนื่อยเลยค่ะ ส่วนตัวเป็นคนผอมค่ะ สูง165 หนักแค่ 39 เองค่ะ มันเกี่ยวกับความผอมด้วยมั้ยค่ะ
สวัสดีค่ะ Namuanggrak @@อาการแน่นหน้าอก หายใจไม่อิ่ม สามารถเกิดได้จากหลายสาเหตุ ค่ะ -หากเป็นอาการที่เกิดขึ้นกะทันหัน อาจเกิดจากปัจจัยทางสภาวะแวดล้อม เช่น การออกกำลังกายหรือใช้แรงอย่างหนัก อากาศร้อนหรือเย็น อยู่ที่สูงซึ่งมีความกดอากาศต่ำ อารมณ์ตกใจหรือวิตกกังวล เป็นต้น ปัจจัยภายในร่างกาย เช่น โรคหอบหืด โรคภูมิแพ้ การติดเชื้อทางระบบหายใจ เยื่อหุ้มปอดผิดปกติ กล้ามเนื้อหัวใจผิดปกติ เป็นต้น -หากเป็นเรื้อรัง อาจมีสาเหตุจาก โรคปอดอุดกั้นเรื้อรัง ความผิดปกติที่เนื้อปอด ภาวะอ้วน การตั้งครรภ์ โรคเกี่ยวกับทางเดินอาหาร เช่น กรดไหลย้อน เป็นต้น @จากที่ สอบถามยังระบุสาเหตุไม่ได้นะคะ ถ้ามีเหนื่อยง่าย และประวัติน้ำหนักตัวน้อยผิดปกติร่วมด้วย แนะนำให้ไปพบแพทย์เพื่อตรวจวินิจฉัยโรคอีกทีนะคะ